Էրդողանի համար Աբդուլ Համիդ սուլթանի «վերածնունդը» կարևոր է նաև նրանով, որ վերջինս յուրատեսակ արդարացում է Էրդողանի բռնապետական քաղաքական գործելաոճի համար։ Հայտնի է, որ Աբդուլ Համիդը ստեղծել էր «ոստիկանական պետություն», որտեղ սուլթանը միանձյա որոշումներ էր կայացնում՝ հիմնվելով իր վախերի և ենթադրությունների վրա։ Էրդողանը այս պահին նույն ճանապարհին է։ Հետաքրքրական է այս առիթով Էրդողանի 2015թ. արտահայտած հետևյալ միտքը. ««Նյու Յորք Թայմսը» մի անգամ օսմանյան սուլթան Աբդուլ Համիդին կոչել է «բացարձակ միապետ»։ Եւ այսօր այդ թերթը դեպի Թուրքիա է ուղղում այն նույն ատելությունը, որն ուղղում էր դեպի Օսմանյան պետությունը»։